Spoštovani starši!

Novo šolsko leto se je že začelo in z novim zagonom smo zajadrali učnim izzivom naproti tako učenci kot strokovni delavci. Pred nami so meseci učenja in napredovanja, zato bi radi z vašo pomočjo ustvarili za naše učence še več pozitivnih in navdihujočih trenutkov pri nabiranju znanja in poglabljanju interesov.

Da bi lahko nadgradili kulturni kapital vaših otrok in naših učencev, želimo:

- zvišati standarde pouka s financiranjem dejavnosti, ki niso del izobraževalnega programa oz. se ne financirajo iz javnih sredstev;

- spodbujati razvoj nadarjenih učencev;

- pričeti z nakupi nadstandardne opreme;

- nagraditi posamezne učence ali skupine učencev za dosežke na različnih področjih dela;

- zagotoviti sredstva za spodbujanje razvojne in raziskovalne dejavnosti učencev;

- z dobrodelno noto zagotoviti enakost med vsemi udeleženci učno-vzgojnega procesa s skupnimi močmi;

- pomagati socialno šibkim učencem;

- sofinancirati dejavnosti, kot so ekskurzije, tabori, šole v naravi, udeležbe na tekmovanjih, kulturne prireditve, tečaje … in jih zagotoviti čim večjemu številu učencev.

Verjamemo, da vam je mar, zato vas prosimo, da se nam pri uresničevanju vizije Šolskega sklada pridružite in v ta namen namenite sredstva vanj.

Vabimo vas, da skupaj z nami soustvarjate trenutke in priložnosti za bogatenje znanja vaših otrok in zanje boljšo in navdihujočo šolo ter prihodnost polno novih izkušenj in odkrivanj do sedaj nepoznanih obzorij.

»Rastemo s tem, ko dvignemo druge.« (Robert Ingersoll)

S hvaležnostjo.

Strokovni delavci šole OŠ Šmarje pri Kopru